**Dôvodová správa k návrhu VZN 1/2019 o miestnych daniach a miestnom poplatku za komunálne odpady a drobné stavebné odpady na území obce Jasenica**

**Zvýšenie sadzby dane z nehnuteľnosti**

Jedným zo zdrojov príjmov obce je výber daní z nehnuteľnosti v zmysleZákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady.

Aktuálne je celková suma, ktorú vyberie obec Jasenica na dani z nehnuteľnosti za kalendárny rok vo výške 11 428 eur, čo nepokryje ani náklady na výber dane (mzda, poštovné, materiál). Pri porovnaní s okolitými obcami má obec Jasenica v priemere NAJNIŽŠIE sadzby dane.

Z uvedených dôvodov je navrhnuté zvýšenie sadzby dane tak, aby sa priblížil priemeru okollitých obcí (z 0,25 % na 0,50%). Navrhovaným navýšením sa predpokladaný výnos dane zvýši na 13 900 Eur, čím sa dostaneme aspoň k pokrytiu nákladov na výber dane. Na to, aby daň bola reálnym príspevkom, ktorý môže slúžiť na rozvoj obce, muselo by dôjsť k razantnjšiemu navýšeniu dane.

Alternatívou k zvyšovaniu dane je úplné ZRUŠENIE jej výberu – stanovenie NULOVEJ sadzby. Ušetrením nákladov spojených s výberom dane dosiahneme finančne priaznivejší stav voči súčasnému stavu ušetrením nákladov spojených s výberom dane.

Porovnanie sadzieb dane s okolitými obcami:

Daň z hodnoty pozemkov v %:

|  |  |  |  |  |  |  |
| --- | --- | --- | --- | --- | --- | --- |
| Sadzba dane | všetky pozemky | orná pôda | lesné pozemky | záhrady | trvalo trávne porasty | stavebné pozemky |
| Jasenica | 0,25 | 0,35 | 0,35 | 0,35 | 0,50 | 0,40 |
| Horná Mariková | 0,40 | 0,40 | 1,25 | 0,40 | 0,40 | 0,40 |
| Udiča | 0,68 | 0,68 | 0,68 | 0,68 | 0,68 | 0,68 |
| Hatné  | 0,25 | 0,35 | 1,25 | 0,35 | 0,35 | 0,30 |
| Dolná Maríková | 0,40 | 0,40 | 0,80 | 0,40 | 0,40 | 0,40 |
| Považská Bystrica |   | 0,65 | 0,33 | 0,47 | 0,65 | 0,54 |
| Brvnište | 0,80 | 0,43 | 0,25 | 0,80 | 0,53 | 0,25 |
| Papradno | 0,25 | 0,25 | 0,25 | 0,40 | 0,25 | 0,25 |
| Štiavnik | 0,30 | 0,30 | 0,125 | 0,30 | 0,30 | 0,30 |

Stanovená hodnota pozemkov:

|  |  |  |  |  |  |
| --- | --- | --- | --- | --- | --- |
| Sadzba dane | hodnota lesných pozemkov | trvalo trávne pozemky | orná pôda | hodnota stavebných pozemkov | zahrady, zastavane plochy a nadvoria |
| Jasenica | 0,10 € | 0,0312 € | 0,1613 € | 18,58 | 1,85 |
| Horná Mariková | 0,12 € | 0,0166 € | 0,0647 € | 13,27 | 1,32 |
| Udiča | 0,14 € | 0,0305 € | 0,1573 € | 18,58 | 1,85 |
| Hatné  | 0,05 € | 0,0215 € | 0,1815 € | 13,27 | 1,32 |
| Dolná Maríková | 0,11 € | 0,0192 € | 0,0836 € | 18,58 | 1,85 |
| Považská Bystrica | 0,14 € | 0,0391 € | 0,2887 € | 46,47 | 4,64 |
| Brvnište | 0,05 € | 0,0268 € | 0,2290 € | 18,58 | 1,85 |
| Papradno | 0,15 € | 0,0272 € | 0,2307 € | 18,58 | 1,85 |
| Štiavnik | 0,06 € | 0,0212 € | 0,1719 € | 18,58 | 1,85 |

Daň zo stavieb:

|  |  |  |  |  |  |
| --- | --- | --- | --- | --- | --- |
| Sadzba dane | stavby | rekreačné chaty | ostatné stavby | stavby na poľnohospodársku produkciu | Ostatné stavby |
| Jasenica | 0,04 € | 0,165 € | 0,232 € | 0,049 € | 0,663 € |
| Horná Mariková | 0,05 € | 0,2 € | 0,17 € | 0,2 € | 1 € |
| Udiča | 0,09 € | 0,282 € | 0,185 € | 0,046 € | 0,46 € |
| Hatné  | 0,066 € | 0,165 € | 0,132 € | 0,066 € | 0,597 € |
| Dolná Maríková | 0,09 € | 0,16 € | 0,16 € | 0,13 € | 0,4 € |
| Považská Bystrica | 0,18 € | 0,78 € | 1,01€ | 0,35 € | 3,055 € |
| Brvnište | 0,06 € | 0,2 € | 0,2 € | 0,25 € | 0,75 € |
| Papradno | 0,047 € | 0,14 € | 0,186 € | 0,047 € | 0,465 € |
| Štiavnik | 0,058 € | 0,139 € | 0,185 € | 0,065 € | 0,6 € |

**Zvýšenie poplatku za odpad**

Zákon č.79/2015 Z.z. Zákon o odpadoch a o zmene a doplnení niektorých zákonov § 61 odsek 1 obci ukladá pri stanovení výšky miestneho poplatku za komunálny odpad a drobný stavebný odpad vychádzať zo skutočných nákladov obce na nakladanie s komunálnym odpadom a drobným stavebným odpadom. Výnos miestneho poplatku za komunálne odpady a drobné stavebné odpady použije obec výlučne na zber, prepravu, zhodnocovanie a zneškodňovanie komunálnych odpadov a drobných stavebných odpadov.

V nasledujúcich rokoch dôjde na Slovensku k razantnému zvyšovaniu nákladov na odvoz a skládkovanie odpadu z nasledovných dôvodov:

1. Zvýšenie vládou stanoveného poplatku za skládkovanie komunálneho odpadu v závislosti od percenta separácie odpadu v obci.

**NARIADENIE VLÁDY**

**Slovenskej republiky**

zo 6. novembra 2018,

**ktorým sa ustanovuje výška sadzieb poplatkov za uloženie odpadov a podrobnosti súvisiace s prerozdeľovaním príjmov z poplatkov za uloženie odpadov**

Vláda Slovenskej republiky podľa [*§ 10 zákona č. 329/2018 Z. z.*](https://www.slov-lex.sk/pravne-predpisy/SK/ZZ/2018/329/#paragraf-10) o poplatkoch za uloženie odpadov a o zmene a doplnení zákona č. 587/2004 Z. z. o Environmentálnom fonde a o zmene a doplnení niektorých zákonov v znení neskorších predpisov (ďalej len „zákon“) nariaďuje:

**§ 1**

(1)

Položky a sadzby za uloženie komunálnych odpadov na skládku odpadov sú uvedené v

**POLOŽKY A SADZBY ZA ULOŽENIE ZMESOVÉHO KOMUNÁLNEHO ODPADU (20 03 01) A OBJEMNÉHO ODPADU (20 03 07) NA SKLÁDKU ODPADOV euro.t-1**

Tabuľka č. 1

|  |  |  |
| --- | --- | --- |
| Položka | Úroveň vytriedenia komunálneho odpadu x [%] | Sadzba za príslušný rok v eurách . t-1 |
| 2019 | 2020 | 2021 a nasledujúce roky |
| 1 | x ≤ 10 | 17 | 26 | 33 |
| 2 | 10 < x ≤ 20 | 12 | 24 | 30 |
| 3 | 20 < x ≤ 30 | 10 | 22 | 27 |
| 4 | 30 < x ≤ 40 | 8 | 13 | 22 |
| 5 | 40 < x ≤ 50 | 7 | 12 | 18 |
| 6 | 50 < x ≤ 60 | 7 | 11 | 15 |
| 7 | x > 60 | 7 | 8 | 11 |

Slovensko sa v rámci Európskej únie zaviazalo, že do roku 2020 bude separovať 50 percent odpadu. Aby sa Slovensko k tomuto cieľu aspoň priblížilo, prijalo legislatívne opatrenia, ktoré majú pomôcť tento cieľ naplniť. Jedným z nich je aj razantné zvyšovanie zákonných poplatkov za uloženie komunálneho odpadu na skládku podľa pravidla, čím nižšie percento separácie, tým vyššie poplatky. Zvyšovanie poplatkov má ľudí a obce motivovať k tomu, aby čo najviac odpadu vyseparovali.

**Miera separácie v našej obci**

|  |  |  |  |  |
| --- | --- | --- | --- | --- |
|   | **2016** | **2017** | **2018** | **2019** |
| **Zmesový komunálny odpad** | 144,52 | 163,92 | 170,75 | 173,11 |
| **Objemový odpad** | 33,31 | 48,98 | 44,97 | 49,16 |
| **Papier a lepenka** | 11,24 | 8,172 | 7,29 | 7,42 |
| **Sklo z domácností** | 12,523 | 27,55 | 25,08 | 24,68 |
| **Plasty** | 6,23 | 6,805 | 6,24 | 7,65 |
| **Vyradené elektrické zariadenia** | 2,54 | 4,074 | 3,796 | 4,379 |
| **Viacvrstvové kombinované materiály** | 0,17 | 1,01 | 1,15 | 1,8 |
| **Kovové obaly** |   | 0,375 | 0,87 | 1,88 |
| **Textil** |   |   | 8,277 | 8 |
| **Kovy** |   |   | 9,736 | 9 |
| **Separovaný odpad celkom** | 32,703 | 47,986 | 62,439 | 64,809 |
| **Komunálny, objemový a separovaný odpad spolu** | 210,533 | 260,886 | 278,159 | 287,079 |
| **PERCENTO SEPARÁCIE** | 15,53% | 18,39% | 22,45% | 22,58% |

2. Rast minimálnej mzdy a stým súvisiaci rast nákladov na mzdy a odvody zamestnancov viedol aj k zvýšeniu nákladov na vývoz komunálneho odpadu.

|  |  |  |  |
| --- | --- | --- | --- |
|   | 2019 | 2020 | nárast |
| Cena za vývoz 110 l popolnice | 0,84 EUR | 1,01 EUR | 20,00% |
| Cena za vývoz 1100 l kontajnera | 4,80 EUR | 9,07 EUR | 89,00% |
| Cena za uloženie 1 tony odpadu na skládku | 49,67 EUR | 53,40 EUR | 7,51% |
| Zákonný poplatok za uloženie 1 tony na skládku | 10,00 EUR | 22,00 EUR | 120,00% |

Pri rovnakom množstve komunálneho odpadu ako sme mali v roku 2019 zaplatíme za jeho vývoz a uloženie na skládku o 5700 Eur viac

Pri rovnakej miere separácie odpadu budú náklady na vývoz a uloženie odpadu rásť nasledovne:

|  |  |  |  |
| --- | --- | --- | --- |
|   | 2019 | 2020 | 2021 |
| Vývoz popolníc a veľkokapacitných kontajnerov | 11 954,00 EUR | 14 534,00 EUR | 14 534,00 EUR |
| Uloženie odpadu na skládku | 10 918,00 EUR | 11 520,00 EUR | 11 520,00 EUR |
| Zákonný poplatok za uloženie odpadu | 2 222,00 EUR | 4 745,00 EUR | 5 824,00 EUR |
| **PREDPOKLADANÉ NÁKLADY CELKOM** | **25 094,00 EUR** | **30 799,00 EUR** | **31 878,00 EUR** |
| vybrané poplatky za odpad od občanov a organizácii pri poplatku 20 Eur  | 21 214,00 EUR | 21 214,00 EUR | 21 214,00 EUR |
| **DOPLATOK OBCE NA VÝVOZ ODPADU PRI POPLATKU 20 EUR** | **-3 880,00 EUR** | **-9 585,00 EUR** | **-10 664,00 EUR** |
| **DOPLATOK OBCE NA VÝVOZ ODPADU PRI POPLATKU 25 EUR** |  | **-4 799,00 EUR** | **-5 878,00 EUR** |
| **DOPLATOK OBCE NA VÝVOZ ODPADU PRI POPLATKU 26 EUR** |  | **-3 713,00 EUR** | **-4 792,00 EUR** |
| **DOPLATOK OBCE NA VÝVOZ ODPADU PRI POPLATKU 27 EUR** |  | **-2 699,00 EUR** | **-3 778,00 EUR** |
| **DOPLATOK OBCE NA VÝVOZ ODPADU PRI POPLATKU 28 EUR** |  | **-1 691,00 EUR** | **-2 770,00 EUR** |
| **DOPLATOK OBCE NA VÝVOZ ODPADU PRI POPLATKU 29 EUR** |  | **-680,00 EUR** | **-1 759,00 EUR** |
| **DOPLATOK OBCE NA VÝVOZ ODPADU PRI POPLATKU 30 EUR** |  | **331,00 EUR** | **-748,00 EUR** |

Napriek tomu, že návrh predpokladá navýšenie základného poplatku z 20 Eur na 26 Eur, zľavu 5 Eur pre seniorov nad 62 rokov a polovičnú sadzbu 13 Eur, výnos NEPOKRYJE náklady spojené s vývozom a skládkovaním odpadu. Doplatok obce v budúcom roku bude cca 3700 Eur. Ak by mal poplatok pokryť všetky náklady spojené s vývozom a skládkovaním odpadu, museli by sme poplatok zvýšiť na 30 Eur.

Podiel komunálneho a separovaného odpadu v našej obci za roky 2016 a 2017

"OZ schvaľuje obstaranie nového Územného plánu obce Jasenica" a mala by tomu predchádzať aj konštatácia (tá dôvodová správa) prečo ste sa tak rozhodli.....

**Predkladacia správa k preskúmaniu Územného plánu Obce Jasenica**

 V období od schválenia Územného plánu Obce Jasenica (ďalej len ÚPN-O Jasenica) došlo na území obce k viacerým požiadavkám, ktoré je možné z hľadiska rozvoja obce akceptovať, ale len za podmienky, že budú overené územnoplánovacími metódami, ktoré zodpovedajú stupňu územného plánu obce.

 Podľa §30 zákona č.50/1976 Zb. o územnom plánovaní a stavebnom poriadku (primerane) v znení neskorších predpisov :

(1) Orgán územného plánovania, ktorý obstaral územnoplánovaciu dokumentáciu, sústavne sleduje, či sa nezmenili územno-technické, hospodárske a sociálne predpoklady, na základe ktorých bola navrhnutá koncepcia organizácie územia. Ak dôjde k zmene predpokladov, alebo je potrebné umiestniť verejnoprospešné stavby, orgán územného plánovania obstará doplnok alebo zmenu územnoplánovacej dokumentácie.

(2) Obec obstará zmenu alebo doplnok územného plánu obce, ak je to potrebné na zosúladenie s územným plánom regiónu alebo s jeho zmenami a doplnkami.

(4) Obec a samosprávny kraj sú povinné pravidelne, najmenej však raz za štyri roky, preskúmať schválený územný plán, či nie sú potrebné jeho zmeny alebo doplnky alebo či netreba obstarať nový územný plán.

 Na základe uvedeného Obec Jasenica, ako orgán územného plánovania, preskúmala súčasne platný ÚPN-O Jasenica. ÚPN-O Jasenica bol schválený uznesením OZ v Jasenici č. 1/2012 zo dňa 27/01/2012 a jeho záväzné časti boli vyhlásené VZN obce Jasenica č. 1/2012 zo dňa 27/01/2012.

 *Po preskúmaní platného ÚPN-O Jasenica možno konštatovať nasledovné :*

1. Od doby schválenia ÚPN-O Jasenica boli schválené ZaD č.3 nadradenej územnoplánovacej dokumentácie, ktorou je ÚPN VÚC (resp. regiónu) Trenčianskeho kraja uznesením č. 98/2018 dňa 25.5.2018, záväzné časti boli vyhlásené VZN č. 7/2018.

*Konštatovanie:*

* v súlade s § 30 odst.2) stavebného zákona:

 „(2) Obec obstará zmenu alebo doplnok územného plánu obce, ak je to potrebné na zosúladenie s územným plánom regiónu alebo s jeho zmenami a doplnkami“

*Záver:*

* vzhľadom na zmenu nadradenej ÚPN územného plánu regiónu (teda VÚC ŽK), obec má povinnosť obstarať ZaD ÚPN-O Jasenica na zosúladenie s nadradenou ÚPN.
1. Od doby schválenia ÚPN-O Jasenica prebehol v obci PPÚ (projekt pozemkových úprav), t.zn. že prebehla reparcelácia celého k.ú. obce.

*Záver:*

* vzhľadom na tento fakt, napriek najlepšej vôli spracovateľa PPÚ, nie je aktuálna katastrálna mapa v súlade s niektorými vymedzenými funkčnými plochami, ako aj s dopravnou a technickou infraštruktúrou, riešenými v ÚPN-O Jasenica.
1. Od doby schválenia ÚPN-O Jasenica boli spracované zastavovacie štúdie, boli predložené do OZ a ktoré OZ schválilo svojimi uzneseniami:
* IBV (lokalita Lúčky), uzn. č.27/2012 zo dňa 30.11.2012
* lokalita Pole, uzn. 4/2013 zo dňa 25.01.2013
* zmena zastavovacieho plánu IBV v lokalite "A", uzn.14/2013 zo dňa 10.05.2013
* lokalita Pod honami, uzn. 10/2014 zo dňa 11.04.2014
* zmena zastavovacieho plánu v lokalite Lúky, uzn. 16/2014 zo dňa 06.06.2014
* zastavovacia štúdia v lokalite Javor, uzn. 5/2016 zo dňa 18.02.2016
* zastavovacia štúdia v lokalite Kopánky, uzn. 12/2016 zo dňa 28.04.2016
* zastavovacia štúdia v lokalite Krajčiny, uzn. 26/2016 zo dňa 30.06.2016
* vypracovanie zastavovacích plánov na rozvojovom území IBV Záplotie, Uriečie, Pole, uzn. 35/2016 zo dňa 06.10.2016
* zmena časti zastavovacieho plánu v lokalite Kopánky, uzn. 38/2016 zo dňa 06.10.2016
* zastavovacia štúdia v lokalite Pole-Horekončie, uzn. 15/2017 zo dňa 27.04.2017
* zastavovacia štúdia v lokalite Záplotie, uzn. 33/2017 zo dňa 28.06.2017
* urbanistická štúdia Pole, Záhumnie, Uriečie - 2018

*Záver:*

* predmetné zastavovacie štúdie sú územnoplánovacími podkladmi a ich relevantnosť a súlad s existujúcim ÚPN-O Jasenica je možné overiť len územnoplánovacími metódami.
1. V súlade s § 30 odst.4) stavebného zákona:

„(4) Obec a samosprávny kraj sú povinné pravidelne, najmenej však raz za štyri roky, preskúmať schválený územný plán, či nie sú potrebné jeho zmeny alebo doplnky alebo či netreba obstarať nový územný plán“.

*Celkový záver a odporučenie:*

* vzhľadom na vyššie uvedené fakty a pre optimálne rozhodovanie v území, podľa relevantných podkladov, by mala obec prijať uznesenie OZ na obstaranie nového ÚPN-O Jasenica, v súlade s aktuálnymi trendmi spracovania územnoplánovacích dokumentácií pri dodržaní platnej legislatívy.

*Poznámka:*

 Na spracovanie územného plánu obce (návrh, čistopis), je možné získať dotácie zo štátneho rozpočtu až do výšky 80% oprávnených nákladov vynaložených v aktuálnom roku pridelenia dotácie.

*spracovala : Ing. arch. Eleonóra Hejzlarová , autorizovaný architekt SKA, reg.č.1629 AA*

 *november 2019*